Source: http://docplayer.fi/1630296-Matalaenergiarakenteiden-toimivuus-tutkimustuloksia-ja-suosituksia-uusiin-lammoneristys-ja-energiankulutusmaarayksiin-ja-ohjeisiin-loppuraportti.html
Timestamp: 2018-07-19 05:39:57+00:00
Document Index: 17001418

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MATALAENERGIARAKENTEIDEN TOIMIVUUS. Tutkimustuloksia ja suosituksia uusiin lämmöneristys- ja energiankulutusmääräyksiin ja -ohjeisiin, loppuraportti - PDF
Download "MATALAENERGIARAKENTEIDEN TOIMIVUUS. Tutkimustuloksia ja suosituksia uusiin lämmöneristys- ja energiankulutusmääräyksiin ja -ohjeisiin, loppuraportti"
1 TAMPEREEN TEKNILLINEN YLIOPISTO TALONRAKENNUSTEKNIIKKA TUTKIMUSSELOSTUS NRO TRT/1706/2008 MATALAENERGIARAKENTEIDEN TOIMIVUUS Tutkimustuloksia ja suosituksia uusiin lämmöneristys- ja energiankulutusmääräyksiin ja -ohjeisiin, loppuraportti Tampere 2008
2 1 (88) MATALAENERGIARAKENTEIDEN TOIMIVUUS Tutkimustuloksia ja suosituksia uusiin lämmöneristys- ja energiankulutusmääräyksiin ja -ohjeisiin, loppuraportti 88 sivua Tilaaja Ympäristöministeriö Erkki Laitinen, Raimo Ahokas PL Valtioneuvosto Tilauspvm Tehtävä Asiantuntijaryhmä Selvittää mahdolliset eri rakennusosien (ulkoseinät, yläpohja, alapohja, ikkunat ja ovet) lämmöneristävyyden parantamisen ja myös ilmastonmuutoksesta johtuvien rakenteiden toimintaolosuhteiden muutosten aiheuttamat reunaehdot rakenteiden energiatehokkuuden parantamiselle. Juha Vinha pj. Ralf Lindberg Matti Pentti Jussi Mattila Jukka Lahdensivu Juhani Heljo Jommi Suonketo Virpi Leivo Minna Korpi Hanna Aho Kimmo Lähdesmäki Anu Aaltonen Tampereen teknillinen yliopisto PL Tampere Puhelin (03) Faksi (03) Lausunnon jakelu Ympäristöministeriö 3 kpl TTY / Rakennustekniikan arkisto 1 kpl Juha Vinha 1 kpl
3 2 (88) MATALAENERGIARAKENTEIDEN TOIMIVUUS Tutkimustuloksia ja suosituksia uusiin lämmöneristys- ja energiankulutusmääräyksiin ja -ohjeisiin, loppuraportti SISÄLLYSLUETTELO 1. LÄHTÖKOHTA RAKENNETYYPPIEN JA TUOTANTOTEKNIIKOIDEN MUUTTUMINEN Yleistä Tuulettumattomat ja vähän tuulettuvat yläpohjat Puurakenteiset vasakatot Puukorotetut katot Maanvastaiset alapohjat Puurakenteiset ryömintätilaiset alapohjat Betonisandwich-ulkoseinät Eristerapatut ulkoseinät Puurakenteiset ulkoseinät Hirsirakenteet Kevytbetonirakenteet Harkkorakenteet Perusmuurit Hormit Ikkuna- ja oviliitokset Johtopäätökset VAIPAN ILMANPITÄVYYS Yleistä Tulokset ja johtopäätökset RAKENTEIDEN SISÄINEN KONVEKTIO Yleistä Kirjallisuusselvitys Laskennalliset tarkastelut Johtopäätökset IKKUNAT Yleistä Kirjallisuusselvitys Ikkunakokeet Johtopäätökset TUULETETTU YLÄPOHJA Yleistä Kirjallisuusselvitys Johtopäätökset... 28
4 3 (88) 7. RYÖMINTÄTILAINEN ALAPOHJA Yleistä Tyypilliset olosuhteet nykyisissä ryömintätiloissa Lämmöneristeen lisäämisen vaikutus olosuhteisiin Johtopäätökset MAANVASTAINEN ALAPOHJA Yleistä Maan lämmönvastus Lämpötilajakauma maanvastaisen alapohjan alapuolisessa maassa Maanvastaisen alapohjan lämpöhäviöiden suuruus Johtopäätökset RAKENNUSTEN ROUTASUOJAUS RANKARAKENTEISET ULKOSEINÄT Yleistä Puurunkoisen ulkoseinärakenteen kosteustekninen toiminta Johtopäätökset MASSIIVIRAKENTEET Yleistä Kirjallisuusselvitys Laskennalliset tarkastelut Johtopäätökset RAKENNUSTEN JÄÄHDYTYS Yleistä Toimistorakennukset Asuinkerrostalot Pientalot Johtopäätökset KYLMÄSILLAT ILMANVAIHTO YHTEENVETO JA SUOSITUKSET Yleistä Rakennetyyppien ja tuotantotekniikoiden muuttuminen Vaipan ilmanpitävyys Rakenteiden sisäinen konvektio Ikkunat Tuuletettu yläpohja Ryömintätilainen alapohja Maanvastainen alapohja Rakennusten routasuojaus Rankarakenteiset ulkoseinät Massiivirakenteet Rakennusten jäähdytys... 81
5 4 (88) Kylmäsillat Ilmanvaihto LÄHDELUETTELO... 86
6 5 (88) 1. LÄHTÖKOHTA Rakennusten lämmöneristys- ja energiankulutusmääräysten kiristämisen aiheuttamien vaikutusten arvioiminen rakentamisessa on varsin haasteellinen ja monimutkainen ongelma. Kyse ei ole pelkästään rakennusfysikaalisista asioista, vaan myös rakennusteknisistä ja taloudellisista tekijöistä, joita tulee arvioida yhtenä kokonaisuutena. Rakennusfysikaalisessa mielessä jokin rakenneratkaisu voi toimia kohtuullisen hyvin, mutta sen käyttö teknisessä tai taloudellisessa mielessä ei ole kannattavaa eikä tule sen vuoksi yleistymään. Toisaalta U- arvon kiristäminen voi lisätä rakenteen kosteusvaurioriskiä hyvin eri tavoin riippuen mm. käytettävistä rakenteista ja rakennusmateriaaleista, työmenetelmistä, rakennuksen sisä- ja ulkoilman olosuhteista ja rakennuspaikasta. Syvällinen tutkimus eri osatekijöiden keskinäisestä merkityksestä edellyttäisi huomattavasti laajempaa ja pitkäkestoisempaa tutkimusta, kuin mitä tässä tutkimuksessa on aikataulun ja rahoituksen suhteen mahdollista toteuttaa. Näin ollen tässä tutkimuksessa on pyritty tuomaan esiin tärkeimpiä tekijöitä, jotka tulee ottaa huomioon, jos lämmöneristys- ja energiankulutusmääräyksiä kiristetään. Edellä mainituista syistä johtuen tarkasteluissa on otettu kantaa myös rakennusteknisiin ja taloudellisiin tekijöihin, vaikka rakennusfysikaaliset tarkastelut ovatkin tarkasteluissa pääosassa. Asiantuntijaryhmämme on käynyt läpi lämmöneristys- ja energiankulutusmääräysten kiristämisen vaikutuksia useilla eri osa-alueilla ja eri vaipparakenteissa. Tarkempaan tarkasteluun on valittu sellaisia rakenneratkaisuja, joiden rakennusfysikaaliseen toimintaan lämmöneristysmääräysten kiristämisellä on merkittäviä vaikutuksia. Eri osa-alueisiin ja rakennetyyppeihin liittyvistä asioista on pyritty muodostamaan kokonaiskuva saatavilla olevien tutkimustietojen, laskentatarkastelujen ja käytännön kokemusten avulla. Joku asiantuntijaryhmän jäsenistä on tehnyt taustatutkimusta kustakin valitusta osa-alueesta/ rakenteesta ja saatuja tuloksia on tämän jälkeen arvioitu asiantuntijaryhmän yhteisissä kokouksissa. Näiden keskustelujen tuloksena on syntynyt tässä raportissa esitetyt tutkimustulokset ja suositukset. Koska lämmöneritys- ja energiankulutusmääräysten kiristämisen todelliset vaikutukset ovat monissa tapauksissa vaikeasti arvioitavissa yksiselitteisesti, on monen osa-alueen ja rakennetyypin tarkasteluissa tullut esiin hyvin erilaisia näkemyksiä ja mielipiteitä siitä, mikä eri osatekijöiden merkitys on kokonaisuutta tarkasteltaessa ja mitä asioita tulisi erityisesti painottaa. Eri osa-alueita käsittelevissä kappaleissa onkin esitetty niitä asioita, joista on oltu pääosin yksimielisiä. Yleisesti ottaen voidaan todeta, että rakennusosien lämmöneristyksen lisääminen heikentää rakenteiden kosteusteknistä toimintaa ja joissakin tapauksissa myös rakenteiden lämpöteknistä toimintaa. Lämmöneristyksen parantaminen viilentää rakennuksen ulkovaipan ulkoosia, jolloin homeen kasvu ja kosteuden kondensoitumisriski niissä lisääntyy. Lämmöneristyksen lisääminen heikentää myös auringosta tulevan lämmön varastoitumista rakenteisiin
7 6 (88) (massiivirakenteiden lisäeristys) tai lämmön poistumista rakennuksesta, jolloin rakennuksen lämmitys- tai jäähdytystarve lisääntyy. Tässä mielessä lämmöneristysmääräysten kiristämiseen tulee suhtautua kriittisesti. Odotettavissa oleva ilmastonmuutos heikentää myös rakenteiden kosteusteknistä toimintaa. Ilmaston lämpeneminen ja lisääntyvät sateet lisäävät homeen kasvua rakenteiden ulkoosissa, koska ulkoilman olosuhteet ovat suuremman osan vuotta homeen kasvun kannalta suotuisalla alueella. Myös kuivumiselle otolliset ajanjaksot voivat vähentyä. Lisääntyvät tuulet ja viistosaderasitukset heikentävät puolestaan ulkoverhousten pitkäaikaiskestävyyttä. Nämä asiat lisäävät entisestään matalaenergiarakenteiden kosteusongelmia. Valtaosa asiantuntijaryhmämme jäsenistä ei näe järkevänä nyt kaavailtua % lämmöneristysmääräysten kiristystä sen paremmin rakennusfysikaaliselta kuin rakennustekniseltä kannaltakaan katsottuna. Järkevänä pidetty kiristystaso on ollut karkeasti ottaen n. puolet tästä. Suosituksemme onkin, että tulevat kiristykset olisivat esitettyjä arvoja pienempiä. Mikäli lämmöneristysmääräyksiä kiristetään, tulee kiristykset painottaa niihin rakennusosiin, joissa määräysten kiristäminen on rakennusfysikaalisesti turvallisinta ja taloudellisesti kannattavinta. Tämän arvioiminen on kuitenkin monen osatekijän/ rakenteen osalta vaikeaa, koska läheskään kaikkien kohdalla ei ole nähtävissä selkeää raja-arvoa, jossa rakennusfysikaalisten tai teknisten ongelmien määrä alkaa merkittävästi lisääntyä. Monessa tapauksessa olosuhteet rakenteessa muuttuvat vain pikku hiljaa huonommiksi ja riski rakenteen home- ja kosteusongelmiin kasvaa. Toisaalta niissäkin osatekijöissä/ rakenteissa, joissa tällainen kriittinen alue löytyy, se voi olla hyvin laaja riippuen valituista tarkastelukriteereistä, vallitsevista sisä- ja ulkoilman olosuhteista, käytettävistä rakenteista ja materiaaleista ja rakennustyön huolellisuudesta. Seuraavissa luvuissa on käyty yksityiskohtaisemmin läpi eri osa-alueisiin ja vaipparakenteisiin liittyviä tutkimustuloksia. Tutkimuksen lopussa on erillinen yhteenvetoluku eri osaalueiden ja vaipparakenteiden tutkimustuloksista ja annetuista suosituksista rakennusmääräyksiin ja -ohjeisiin. 2. RAKENNETYYPPIEN JA TUOTANTOTEKNIIKOIDEN MUUTTUMINEN 2.1 Yleistä Pystyrakenteissa lämmöneristekerroksen läpi tehtävien ripustusten ja kannatusten (sokkelikuoret ja kuorielementit, ulokeparvekkeet ja -katokset, kuorimuurit yms.) momenttirasitus kasvaa selvästi, jolloin
8 7 (88) kylmäsiltavaikutus lisääntyy (dimensiot kasvavat, kannatinrakenteita tehdään enemmän teräksestä, jolla on suurempi lämmönjohtavuus) kantavan rungon rasitus kasvaa. Tämä voi muodostua uudeksi kriittiseksi kohdaksi mitoituksessa, jota ei välttämättä tule huomatuksi. Vaakarakenteissa eristekerroksen kokoonpuristuvuus lisääntyy, mistä saattaa aiheutua painumien ja konvektiovirtausten lisääntymistä sekä erilaisia ongelmia liittymien toteutuksessa. Rakenteiden paksunemisen välttäminen saattaa aiheuttaa paremman lämmöneristyskyvyn omaavien materiaalien käyttöönoton uusissa paikoissa, mikä saattaa johtaa rakenteiden ääneneristyksen merkittävään heikkenemiseen sekä siihen, että rakenteiden kosteusteknistä toimintaa ei hallita. Rakennussuunnittelu (arkkitehtuuri) muuttuu kankeammaksi, koska vaipan käännepisteisiin tulee runsaasti ns. sokeaa aluetta, johon ei voida sijoittaa esim. ovia tai ikkunoita. Tämä hankaloittaa myös mm. sisäänvedettyjen parvekkeiden ja terassien, kattoikkunoiden ja erkkerien sekä käännetyllä lattiarakenteella toteutettujen terassien rakennussuunnittelua. Lämmöneristeiden lämpöliikkeitä ei ole totuttu ottamaan huomioon rakennesuunnittelussa. Mahdollinen solumuovieristeiden käytön lisääntyminen voi johtaa siihen, että lämpöliikkeet aiheuttavat eristeeseen juuri kylmissä olosuhteissa kutistumiskanavia. Sama vaikutus on eristeen jälkikutistumisella. Nämä molemmat voivat heikentää merkittävästi rakenteiden todellista lämmöneristävyyttä ja erityisesti rakennuksen ilmanpitävyyttä. Eristämisessä siirryttäneen käyttämään levyvillojen sijasta puhallettavia tuotteita, josta seuraa suurempaa konvektiota ja eristekerroksen painumisen aiheuttamia ongelmia, erityisesti pystyrakenteissa, joissa eristekerroksen paksuus on suuri. 2.2 Tuulettumattomat ja vähän tuulettuvat yläpohjat Tuulettomissa ja vähän tuuletetuissa yläpohjissa vedeneristeen alusta tulee joustavammaksi erityisesti mineraalivillaratkaisussa, mikä saattaa haitata erilaisten liittymien toteutusta ja kestävyyttä. Kantavilla teräsprofiileilla toteutetussa yläpohjassa lämmöneristeen läpi tehtävät työmaakiinnitykset (esim. yksikerroskatteen kiinnitys) vaikeutuvat ja ohiporausten määrä lisääntyy. Syntyvät konvektiovirtaukset voivat olla nykyistä haitallisempia rakenteiden kuivumiskyvyn vähetessä.
9 8 (88) 2.3 Puurakenteiset vasakatot Puurakenteisissa vasakatoissa siirryttäneen palkkirakenteen sijasta myös mataliin NRristikoihin tai levyuumapalkkeihin (mahdollisesti kuitulevyuuma), mistä aiheutuu nykyistä suurempia rakenteen kosteusmuodonmuutoksia, koska ala- ja yläpaarteet ovat eri vuodenaikoina hyvin erilaisissa kosteusoloissa suurempi riski ilmatiiviyden heikkenemiselle lisääntyvien kosteusmuodonmuutosten seurauksena ylimääräisen varmuuden häviämistä rakenteesta, koska ristikot ja levyuumapalkit mitoitetaan yleensä tarkemmin kuin puuvasat 2.4 Puukorotetut katot Lämmöneristyksen lisääminen muuttaa puurakenteisten yläpohjien tuuletustilan olosuhteita homeen kasvulle suotuisammaksi. Heikoin tilanne on betonilaatan päälle tehdyissä puukorotetuissa katoissa, joissa tuuletustila on jo nyt matala ja tuuletus usein puutteellista. Ulkonäkösyistä puukorotettujen kattojen korkeutta ei haluta kasvattaa, jolloin tuuletustilaa saatetaan jopa entisestään madaltaa. 2.5 Maanvastaiset alapohjat Maanvastaisissa alapohjissa tavanomaisen betonilaatan paino ei enää riitä tiivistämään paksuja levykerroksia heti laatan valun yhteydessä, vaan tämä tapahtuu vasta ajan myötä. Tämä voi johtaa lattialaatan painumiseen. Lujempien eristelaatujen käyttöönotto (kimmoisen puristumisen vähentämiseksi) saattaa lisätä tätä ongelmaa, koska levyt ovat silloin taivutusjäykempiä. Seurauksena ovat vedeneristysten ja radontiivistysten pettäminen sekä mahdolliset mekaaniset vauriot eristekerroksessa kulkevissa putkistoissa. 2.6 Puurakenteiset ryömintätilaiset alapohjat Rakenteiden paksuneminen aiheuttaa lattian korkeusaseman nousemisen, millä voi olla eitoivottu vaikutus rakennusten ulkonäköön. Toisaalta tämä vaikeuttaa esteettömyystavoitteiden saavuttamista. Eristekerroksen paksuneminen aiheuttaa myös niiden painumisriskin kasvamisen. Tämä saattaa aiheuttaa sen, että eristekerros painuu irti lämpimästä pinnasta ja saa aikaan lämpö- ja kosteusteknisesti hyvin haitallisen ulkoilman konvektioreitin rakenteen sisälle. Puurakenteisissa ryömintätilaisissa alapohjissa siirryttäneen palkkirakenteen sijasta mataliin NR-ristikoihin tai levyuumapalkkeihin (mahdollisesti kuitulevyuuma), josta saattaa seurata:
10 9 (88) nykyistä suurempia rakenteen kosteusmuodonmuutoksia, koska ala- ja yläpaarteet ovat eri vuodenaikoina hyvin erilaisissa kosteusoloissa suurempi riski ilmatiiviyden heikkenemiselle lisääntyvien kosteusmuodonmuutosten seurauksena hoikan alapaarteen lahoriskin aiheuttamia kantavuusriskejä lisääntyviä värähtelyongelmia ylimääräisen varmuuden häviämistä rakenteesta, koska ristikot ja levyuumapalkit mitoitetaan yleensä tarkemmin kuin puuvasat 2.7 Betonisandwich-ulkoseinät Betonisandwich-elementtien ulkonurkkadetalji voi muuttua hankalasti toteutettavaksi ja johtaa käyristymiseen ja asennusvaurioiden yleistymiseen. Nykymuotoisen ansaan hyödyntäminen ei ole enää mahdollista matalissa nauhamaisissa elementeissä. Tämän seurauksena siirryttäneen suuremman kylmäsillan aikaan saavien teräskonsolien käyttöön. Vaihtoehtoisesti joudutaan valmistamaan räätälöityjä ansaita. Ansaan rasitus kasvaa ja kiinnityspisteitä tulee vähemmän, jolloin kiinnitysvarmuus alenee. 2.8 Eristerapatut ulkoseinät Kolmikerroseristerappauksissa rappauksen laskeutuminen lisääntyy eristepaksuuden mukana, mikä vaikeuttaa mm. erilaisten liitosten tiivistämistä. 2.9 Puurakenteiset ulkoseinät Puurakenteisissa ulkoseinissä pystyrungon toteutustapa muuttunee joko levyuuma- tai ristikkoratkaisuksi, jolloin sisäpuolinen lisäkoolaus ja sen mukanaan tuomat lämpö- ja kosteustekniset edut menetetään. Yksitolpparungon tilalle voi tulla eriytetty kaksitolpparunko. Tämän seurauksena saattaa tulla ongelmia rakennusten jäykistyksen järjestämisessä. Paksujen puuelementtien liitosten toiminnan hallitseminen vaikeutuu. Nyt esim. suuri osa kiinnityksistä tehdään vain toispuoleisina Hirsirakenteet Hirsirakenteissa lisääntyvä ja paksuneva lisäeristäminen voi aiheuttaa kosteusongelmia sisäpuolinen eristäminen lisääntyy
11 10 (88) eristämistä tehdään epämielekkäisiin kohtiin kuten märkätiloihin kompensaatiotavoitteet voivat johtaa järjettömiin rakenteisiin 2.11 Kevytbetonirakenteet Kevytbetonirakenteisissa ryömintätilaisissa alapohjissa rakenteen mahdollinen yläpuolinen lisäeristäminen kasvattaa raudoitteiden korroosioriskiä rakenteen alapinnassa. Kevytbetoniseinissä ennenaikainen (ennen kuin rakennuskosteus on valtaosin poistunut) ulkopuolinen lisälämmöneristäminen saattaa aiheuttaa lisäeristyskerroksen vaurioitumisen (eristerappaus, puuverhous) Harkkorakenteet Harkkorakentaminen nykymuotoisena muuttuu epämielekkääksi (halkaistut kevytsora- ja valuharkot), koska harkkojen koko kasvaa yli mielekkään käsiteltävyysrajan. Halkaistujen harkkorakenteiden ulkokuoren halkeiluriski saattaa kasvaa, koska ulkokuoren ankkuroituminen leikkaussuunnassa muuttuu vähemmän jäykäksi Perusmuurit Vaikka perusmuureille ei asetetakaan nykyisin U-arvovaatimusta, niiden paksuus kasvaa seinien mukana. Toteutus harkkorakenteisena (pientalot) muuttunee nykymuodossaan epämielekkääksi. Halkaistujen harkkojen sijasta siirryttäneen erillisiin harkkomuureihin ja työmaalla tehtävään eristehalkaisuun, jossa lämmöneristyksen laatu saattaa jäädä heikoksi. Lattian lämmöneristävyyden parantuessa perusmuurin lämmöneristävyyden merkitys kasvaa, jolloin on perusteltua antaa myös niille U-arvomääräys (ks. luku 8) Hormit Terässavupiippujen ulkokuori kuumenee nykyistä enemmän, kun ulkovaippa lämpöeristetään pidemmältä matkalta aiheuttaen ylikuumenemisriskin kasvamisen. Tämä on aiheuttanut jo nyt joukon tulipaloja Ikkuna- ja oviliitokset Rakenteiden paksuntuessa ikkunaa ei saada kaikissa tapauksissa (kiviseinissä) kovin helposti optimaaliseen paikkaan. Huurtumisen takia ikkunan tulisi olla lähellä rakenteen sisäpintaa, mutta energiatehokkuuden kannalta se tulisi sijoittaa eristyskerroksen kohdalle. Karmisyvyyksiä tulisi kasvattaa, jotta ikkunan ympärille ei jäisi energiavuotokohtaa.
12 11 (88) 2.16 Johtopäätökset U-arvovaatimusten kiristäminen perinteiseen tapaan rakennusosatasolla on ongelmallista, koska järkevät toteutusmahdollisuudet ja toisaalta ongelmat ovat selkeästi rakennetyyppi- ja materiaalikohtaisia. Osassa rakennetyypeistä lämmöneristyspaksuuden lisääminen aiheuttaa merkittäviä teknisiä ongelmia ja muutostarpeita. Osassa rakennetyypeistä muutos voi taas sujua lähes ongelmitta. Keskeiset rakennetyypit on koottu tätä silmälläpitäen seuraavaan taulukkoon. Taulukko 2.1 Eristyskyvyn lisäämisen ongelmallisuus eri rakennusosissa. Eristyskyvyn lisäämisen ongelmallisuus Onnistuu helpohkosti Joitakin vaikeuksia Enemmän vaikeuksia Kuorimuuriseinät Eristerapatut seinät, etenkin ohuteristerappaukset Peltisandwichit ja peltirankaelementit Kevytsorakatot (myös EPS + kevytsora) Puuristikkokatot Ontelolaatta-alapohjat Betonisandwich-seinät Puurankaseinät Mineraalivilla- ja EPSeristetyt umpikatot Puukorotetut katot Kevytbetonikatot Maanvastaiset alapohjat Kevytbetoniseinät ja -alapohjat Hirsiseinät Harkkoseinät Puurakenteiset vasakatot Puurakenteiset ryömintätilaiset alapohjat Tähän asti kehitystyötä on tehty edeten pienin askelin, jolloin kehityksen tuomat epäkohdat ovat olleet suhteellisen vähäisiä. Nyt kaavailtujen suurten muutosten seurauksena lukuisat toimijat eri tahoilla joutuvat tekemään kerralla suuria muutoksia, minkä johdosta monet rakentamisen onnistumisen kannalta välttämättömät rutiinit katoavat. Tämän seurauksena syntyy todennäköisesti suuri joukko joko kokonaan uusia rakenneratkaisuja tai eriasteisia modifikaatioita, joista melko suuri osa on otaksuttavasti eri tavoin epäkelpoja. Nykyiset rakenne- ja liitosratkaisut toteutustapoineen ovat kehittyneet vuosien saatossa toimiviksi. Nyt tehtäväksi tulevien suurten muutosten osalta on tärkeää miettiä myös sitä, mitkä tahot tulevat tätä kehitystyötä tekemään. Tuoteteollisuus kehittänee ratkaisuja totuttuun tapaan omien tuotteidensa kilpailukyvyn näkökulmasta. Rakenneratkaisujen ja - kokonaisuuksien osalta kehitystyön tekemiselle ei ole mitään valmista organisaatiota, vaan työ maastoutuu hajalleen kenttään, jossa osaaminen on tässä suhteessa monenkirjavaa. Erityinen ongelma tulee esiintymään modifioitujen rakenteiden liitoskohtien kehittämisessä. Näitä liitosyksityiskohtia on lukemattomia ja niiden kehittämien tapahtuu osittain vasta epäonnistumisten myötä.
13 12 (88) 3. VAIPAN ILMANPITÄVYYS 3.1 Yleistä Vaipan ilmanpitävyyden parantaminen on tekijä, jolla on lähes pelkästään positiivisia vaikutuksia rakennuksen ja rakenteiden toimintaan: 1) rakennuksen energiankulutus vähenee ilmanvaihdon tapahtuessa lämmöntalteenottolaitteiston kautta 2) kosteuden virtaus vaipparakenteisiin vähenee 3) erilaisten epäpuhtauksien, homeiden ja radonin virtaus sisäilmaan vähenee 4) vaipparakenteiden sisäpinnat eivät jäähdy ulkoa tulevien ilmavirtausten seurauksena 5) asukkaiden kokema vedon tunne vähenee 6) ilmanvaihdon säätäminen ja tavoiteltujen painesuhteiden ylläpitäminen helpottuu Vaikka rakennuksen ilmanpitävyys olisi hyvä, voivat yksittäiset pienetkin vuotokohdat silti aiheuttaa ongelmia. Vaipan hyvä ilmanpitävyys voi johtaa esim. suuriin rakennuksen paineeroihin, jos rakennuksen ilmanvaihto on säädetty väärin. Sisäpuolella olevan ylipaineen kasvaessa rakenteisiin voi kulkeutua vaipassa olevan reiän kautta paikallisesti suurempia määriä kosteutta ilmavirtauksen mukana, jolloin kosteusvaurioriski lisääntyy. Alipaine voi puolestaan edesautaa radonin ja mikrobien pääsyä sisäilmaan. Tässä tutkimusosiossa asiantuntijaryhmä pohti ilmanpitävyyden parantumiseen liittyviä mahdollisia haittavaikutuksia, niiden ehkäisemistä ja kannustavia keinoja rakennusten ilmanpitävyyden parantamiseksi määräys- ja ohjetasolla. 3.2 Tulokset ja johtopäätökset Ilmanpitävässä talossa on erityisen tärkeää kiinnittää huomiota ilmanvaihdon toimintaan ja tasapainotukseen. Kalamees et al. (2007) raportoi laskentatuloksista, jotka osoittivat, että ilmavirtojen epätasapaino tiiviissä pientalossa (n 50 = 0,15 1/h) voi johtaa ajoittain todella suuriin paine-eroihin (taulukko 3.1). Taulukossa 3.1 annettu luku 10 % kuvaa tilannetta, jossa lämpötilaerosta johtuva paine-ero vaipan yli on vuoden aikana esiintyvissä olosuhteissa ainoastaan 10 %:ssa tapauksista suurempi kuin valittu taso. Vastaavasti 90 % kuvaa tilannetta, jossa lämpötilaerosta johtuva paine-ero on 90 %:ssa tapauksista suurempi kuin valittu taso.
14 Talon r 13 (88) Taulukko 3.1 Laskentatulokset rakennusten paine-eroista (yksikkö Pa). (Kalamees et al. 2007) Ylipainetta on tyypillisesti ulkoseinien yläosassa ja yläpohjassa ja alipainetta vastaavasti ulkoseinien alaosassa ja alapohjassa. Jos rakennuksessa on suuri ylipaine, voi sisäilmasta siirtyä pienenkin reiän läpi vaipparakenteeseen merkittäviä määriä kosteutta aiheuttaen paikallisen kosteusvaurioriskin. Alipaine voi puolestaan aiheuttaa esim. vetoa ja radonin ja mikrobien kulkeutumisen sisäilmaan. Kosteusongelmat ovat mahdollisia myös alipaineen vaikutuksesta, koska ulkoa tuleva viileä ilma jäähdyttää vaipparakenteen sisäosaa ja sisäpintaa. Tällöin sisäilman kosteus voi aiheuttaa rakenteen sisäosissa homeen kasvulle suotuisia olosuhteita. Ilmanpitävässä talossa tulee pyrkiä varmistamaan, että ilmanvaihto toimii ja on riittävä kaikissa tilanteissa, koska vaipan läpi ei ole enää merkittäviä korvausilmareittejä, jotka kompensoisivat ilmanvaihdon puutteita. Asukkailla tulisi olla riittävä tieto ja kiinnostus ilmanvaihtojärjestelmän toimintaan ja sen huoltoon. Nykyään monet asukkaat eivät esimerkiksi muista vaihtaa tai puhdistaa ilmanvaihdon suodattimia riittävän usein. Ilmanvaihdon toiminta olisi tärkeää varmistaa myös esim. pitkien sähkökatkojen aikana. Jos ilmanvaihto on jostain syystä kytkeytynyt pois päältä, tulisi asukkaille välittyä siitä viesti esim. näyttötaulun, merkkiäänen tai valon avulla. Edellä mainitut asiat tulisi lisätä nykyiseen RakMK D2 (2003):ssa annettuihin ohjeisiin. Koska ilmanvaihtolaitteiston toiminta ja sen seuranta ovat riippuvaisia sähköstä, on ilmanvaihdon toiminta varmistettava myös sähkökatkojen aikana. Tämä edellyttää, että asuintaloissa on avattavat ikkunat/ tuuletusluukut, joista saadaan rakennukseen tarvittaessa korvausilmaa. Vaipan ilmanpitävyydestä annettavien ohjeiden tulee olla sellaisia, että ne kannustavat talotoimittajia vaipan toteutusratkaisujen kehittämiseen ja parantamiseen. Tämä on joustavampi ja parempi tapa kuin ehdottomien määräyksien antaminen. Määräysten kontrolloiminen on hankalaa ja ne lisäävät rakennusten mittaustarvetta voimakkaasti. Monissa tapauksissa jo se, että ilmanpitävyyden varmistamiseksi olisi tehty suunnitelma, parantaisi rakennuksen ilmanpitävyyttä.
15 14 (88) Nykyisessä RakMK D3 (2007):ssa olevan ilmavuotoluvun vertailuarvon 4,0 1/h käyttö, jos tarkempia mittauksia ei tehdä, on hyvä toimintaperiaate. Nykyinen ilmavuotoluvun vertailuarvo ei kuitenkaan kannusta kaikissa tapauksissa riittävästi vaipan ilmanpitävyyden parantamiseen, koska se on jo suhteellisen alhainen arvo. Todellisuudessa esim. n. puolessa puurunkoisista pientaloista on tätä heikompi ilmavuotoluvun arvo (Vinha et al. 2005). Tätä voidaan korjata menettelyllä, jossa ilmavuotoluvulle annetaan kaksi vertailuarvoa esim. 6,0 1/h ja 4,0 1/h. Vertailuarvoa 6,0 1/h käytetään, jos rakennesuunnittelun yhteydessä ei ole tehty erillisiä suunnitelmia ja toteutusohjeita vaipan ilmanpitävyyden varmistamiseksi. Vertailuarvoa 4,0 1/h voidaan käyttää, jos suunnitelmat on tehty. Tätä paremman ilmavuotoluvun käyttö edellyttää joko erillistä mittausta tai laadunvalvontamenettelyyn siirtymistä nykyisen käytännön mukaisesti. Rakennusvalvonta arvioi onko riittävät suunnitelmat tehty, jotta ilmavuotolukuna voidaan käyttää alempaa vertailuarvoa. Monessa tapauksessa jo pelkkien rakennesuunnitelmien ja toteutusohjeiden tekeminen parantaa rakennuksen ilmanpitävyyttä merkittävästi, jolloin hatarien talojen määrä vähenee jakauman heikommasta päästä. Tämä menettelytapa ei lisää myöskään rakennusten ilmanpitävyysmittauksia nykyisestä tasosta. 4. RAKENTEIDEN SISÄINEN KONVEKTIO 4.1 Yleistä Rakenteiden sisäisellä konvektiolla tarkoitetaan ilman liikkumista avohuokoisen lämmöneristeen sisällä. Ilman mukana liikkuu samalla myös lämpöenergiaa ja kosteutta. Rakenteen sisäinen konvektio aiheutuu rakenteen pintojen (lämmöneristekerroksen sisä- ja ulkopinnan) välisistä lämpötilaeroista. Rakenteen sisäinen konvektio ja sitä kautta siitä aiheutuvat rakenteen lämpöhäviöt ovat voimakkaasti riippuvaisia pintojen välisestä lämpötilaerosta sekä lämmöneristeen paksuudesta ja ilmanläpäisevyydestä. Sisäisen konvektion merkitys rakenteen lämmöneristävyyttä heikentävänä tekijänä on sitä suurempi mitä paksumpi ja ilmaa läpäisevämpi lämmöneristekerros on. Tässä tutkimuksessa selvitettiin rakenteiden sisäisen konvektion merkitystä lämpöhäviöihin erilaisilla lämmöneristepaksuuksilla ja lämmöneristeen ilmanläpäisevyyksillä. Tarkastelut tehtiin ulkoseinän ja yläpohjan osalle. Tutkimusmenetelminä olivat kirjallisuudesta saatavat tiedot sekä teoreettiset laskentatarkastelut. 4.2 Kirjallisuusselvitys Sisäisen konvektion vaikutusta voidaan arvioida erilaisten yksinkertaistettujen likiarvokaavojen avulla ideaalisessa tilanteessa ts. sellaisessa tapauksessa, jossa lämmöneriste on asennettu rakenteeseen täysin optimaalisesti (Hagentoft 2001). Käytännössä kaikki avohuokoisilla lämmöneristeillä eristetyt rakenteet ovat kuitenkin epäideaalisia, joten sisäisen
16 Talon r 15 (88) konvektion tarkempi laskennallinen arviointi edellyttää virtauslaskentaohjelmien käyttöä. Epäideaalisuudella ei tarkoiteta tässä yhteydessä rakennusvirheitä, vaan huokoisella lämmöneristeellä eristetyn rakenteen ominaisuutta. Epäideaalisuuksia aiheuttavat mm. rajapintojen epäideaaliset kontaktit (esimerkiksi mineraalivillan ja runkopuun välinen rajakohta tai mineraalivillalevyjen keskinäiset kontaktipinnat). Epäideaalisuudet ovat kuitenkin paikallisesti satunnaisia, eikä niiden vaikutusta voida ennustaa yksittäisissä tapauksissa. Epäideaalisuudet edistävät rakenteen sisällä olevan ilman virtausta ja kasvattavat siten rakenteen lämpöhäviöitä ideaaliseen tilanteeseen verrattuna. (Kokko et al. 1997) Kuvassa 4.1 on esitetty lasivillaeristyksen tehollista paksuutta todellisen eristepaksuuden funktiona sisäisen konvektion kasvattaessa lämpöhäviöitä. Tarkastelu on tehty laskennallisesti VTT:n ohjelmalla TCCC2D. Tarkasteltava rakenne oli 2,5 m korkea ulkoseinä, jossa oli ulkopuolisilta ilmavirtauksilta suojattu lasivillaeristys. Lämpötilat rakenteen eri puolten ilmatiloissa olivat +20 o C ja -20 o C. Kuvassa 4.1 on esitetty täysin konvektiottoman, ideaalisen ja neljän eri epäideaalisen tapauksen laskennalliset tulokset (Kokko et al. 1997). Kuvassa olevat prosenttiluvut esittävät arvioita siitä, kuinka monta prosenttia tehollinen eristepaksuus on pienempi kuin todellinen eristepaksuus tapauksessa 1B. Kuva 4.1 Sisäisen konvektion vaikutus 2,5 m korkean lämmöneristerakenteen teholliseen paksuuteen todellisen paksuuden funktiona eri epäideaalitapauksissa. Käsitellyt tapaukset: 1: eristyskerros yhtenäinen, kontakti ympäröiviin pintoihin on lievästi epäideaalinen, 2: eristys on tehty 100 mm kerroksista, joiden välissä on epäideaalinen kontakti, A: lievästi epäideaalinen, B: enemmän epäideaalinen. (Kokko et al. 1997)
17 16 (88) 4.3 Laskennalliset tarkastelut Sisäisen konvektion vaikutus otetaan nykyisin U-arvolaskelmissa eri tavoin huomioon riippuen siitä, mitä lämmönjohtavuusarvoja laskennassa käytetään. Laskettaessa RakMK C4 (2003) ohjeilla, λ n -arvoissa on otettu lämmöneristyksen sisäisten ja sen kautta kiertävien vähäisten ilmavirtausten vaikutus huomioon. Laskettaessa rakenteen U-arvoa eurooppalaisilla λ desing arvoilla lämmöneristeen ilmanläpäisevyyttä ei oteta huomioon lämmönjohtavuusarvoissa, vaan se otetaan huomioon RIL 225 (2004) ohjeen mukaan U-arvon lisäysterminä. Ns. ideaalisessa tapauksessa sisäisen konvektion suuruutta voidaan tarkastella käsinlaskentamenetelmällä. Laskentatulos on riippuvainen Nusseltin luvusta N u sekä modifioidusta Rayleighin luvusta Ra m. Nusseltin luku N u on riippuvainen mm. eristeen korkeuden ja paksuuden keskinäisestä suhteesta. Rayleighin luku Ra m lasketaan kaavalla, jossa tekijöitä ovat mm. lämmöneristeen paksuus ja lämmöneristeen permiabiliteetti ilmalle. Nusseltin luvun N u ja modifioidun Rayleighin luvun Ra m määrittäminen on esitetty tarkemmin esimerkiksi lähteessä (Hagentoft 2001). Eri U-arvon laskentatapojen välisten erojen selvittämiseksi tehtiin laskennallisia tarkasteluja ideaalisessa tapauksessa eri lämmöneristepaksuuksilla. Seuraavassa on esitetty laskelmien oleellisimmat lähtötiedot: Tarkasteltavan seinärakenteen korkeus: Seinän lämmöneristeen paksuus: Yläpohjan lämmöneristeen paksuus: Sisäpinnan lämpötila: Ulkopinnan lämpötila: Seinäeristeen ilmanläpäisevyys: Yläpohjaeristeen ilmanläpäisevyys: Lämmöneristeen lämmönjohtavuus: Yläpohjassa avoin yläpinta (ei tuulensuojaa) 3,0 m mm mm +20 o C -20 o C m 3 /mspa (esim. levyvilla) m 3 /mspa (esim. puhallusvilla) 0,037 W/mK RakMK C4 (2003) sekä RIL 225 (2004) ohjeilla laskettaessa käytettiin em. lisäksi seuraavia lähtötietoja (mm. lisäystermit on laskettu ja määritetty lämmöneristeen ilmanläpäisevyyden lisäksi korjaustavan ja lämmöneristeen suojaustavan mukaan): Seinälaskelmat: Δλ p peruslisäys: Δλ ka ilmanläpäisevyyslisäys: U-arvon lisäystermi: 0,004 W/mK (käytettäessä λ n arvoja) 0,003 W/mK (käytettäessä λ n arvoja) 0,007 W/m 2 K (käytettäessä λ desing arvoja)
18 Talon r 17 (88) Yläpohjalaskelmat: Δλ p peruslisäys: Δλ ka ilmanläpäisevyyslisäys: U-arvon lisäystermi: 0,004 W/mK (käytettäessä λ n arvoja) 0,012 W/mK (käytettäessä λ n arvoja) 0,015 W/m 2 K (käytettäessä λ desing arvoja) Kuvassa 4.2 on esitetty laskennallisia tuloksia lämmöneristeen tehollisesta paksuudesta eristeen todellisen paksuuden funktiona Kuvassa 4.3 on esitetty sisäisestä konvektiosta aiheutuva lämmöneristeen prosentuaalinen heikkeneminen yläpohjarakenteessa ideaalisessa laskentatilanteessa. Lisäksi kuvissa 4.2 ja 4.3 on esitetty, miten nykyisen RakMK C4 (2003):n sekä RIL 225 (2004):n ohjeilla laskettaessa sisäisestä konvektiosta aiheutuva U- arvon heikennys otetaan huomioon. Vertailuksi kuvaan 4.2 on otettu mukaan myös kuvasta 4.1 tapauksen 2B käyrä. Sisäisen konvektion vaikutus ulkoseinärakenteessa Eristeen tehollinen paksuus (mm) IDEAALI (Laskennallinen luonn. sis.konv.) RIL (U arvolisäyksen avulla) RakMK C4 (lambda_lisäyksen avulla) VTT:n tutkimus, tapaus 2B (Kokko et al. 1997) Eristeen todellinen paksuus (mm) Kuva 4.2 Sisäisen konvektion vaikutus lämmöneristeen teholliseen paksuuteen laskennallisesti 3 m korkuisessa ulkoseinärakenteessa, kun lämmöneristeen ilmanläpäisevyys on m 3 /mspa ja lämmönjohtavuus 0,037 W/mK. Ulko- ja sisäilman lämpötilaero on 40 C. Tapaukset on esitetty ideaalisessa tilanteessa, RIL 225 (2004):n ja RakMK C4 (2003):n ohjeiden mukaan lasketuissa tilanteissa sekä Kokko et al. (1997) esittämien laskentatuloksen perusteella.
19 Talon r 18 (88) 900 Sisäisen konvektion vaikutus yläpohjarakenteessa Eristeen tehollinen paksuus (mm) Eristeen todellinen paksuus (mm) IDEAALI (Laskennallinen luonn. sis.konv.) RIL (U arvolisäyksen avulla) RakMK C4 (lambda_lisäyksen avulla) Kuva 4.3 Sisäisen konvektion vaikutus lämmöneristeen teholliseen paksuuteen laskennallisesti yläpohjarakenteessa, kun lämmöneristeen ilmanläpäisevyys on m 3 /(mspa) ja lämmönjohtavuus 0,037 W/mK. Lämmöneristeen yläpinnassa ei ole tuulensuojalevyä. Ulko- ja sisäilman lämpötilaero on 40 C. Tapaukset on esitetty ideaalisessa tilanteessa sekä RIL 225 (2004):n ja RakMK C4 (2003):n ohjeiden mukaan lasketuissa tilanteissa. Kuvasta 4.2 nähdään, että RIL 225 (2004) avulla laskettu U-arvon lisäystermi ei ota sisäisen konvektion vaikutusta yhtä paljon huomioon kuin λ n arvoihin sisältyvä varmuus. Kummallakin tavalla voidaan kuitenkin ottaa huomioon ideallisesti asennetussa lämmöneristekerroksessa tapahtuvan sisäisen konvektion vaikutus. Sen sijaan siinä tapauksessa, että lämmöneristekerroksen kontakti ympäröiviin pintoihin on epäideaalinen (käytännössä esiintyvä tilanne) ja lämmöneristekerros on paksu, sisäinen konvektio voi heikentää lämmöneristeen tehollista paksutta niin paljon, että sekä RIL 225 (2004) mukaan laskettu U-arvon lisäystermi että λ n arvoissa oleva lisävarmuus eivät ota sitä enää riittävästi huomioon. Kuvan 4.2 laskentaesimerkissä RIL 225 (2004) mukainen laskentamenetelmä on epävarmalla puolella jo silloin, kun seinän lämmöneristepaksuus ylittää 100 mm ja λ n arvot silloin, kun seinän paksuus ylittää 250 mm. Tästä syystä sekä RIL 225 (2004):ssa esitettyä laskentamenettelyä että λ n arvojen määritysperiaatteita tulee korjata vastaamaan tulevia lämmöneristyspaksuuksia ulkoseinärakenteiden osalta. Yläpohjarakenteissa nykyiset laskentamenetelmät ottavat sisäisen konvektion vaikutuksen huomioon ideaalisesti asennetussa lämmöneristekerroksessa silloin, kun lämmöneristeen paksuus on enintään 1000 mm (kuva 4.3). Tässäkin tapauksessa sisäisen konvektion lämmöneristyskykyä heikentävä vaikutus on kuitenkin suurempi, koska myöskään yläpohjassa lämmöneristeet eivät ole ideaalisesti asennettuja. Tosin puhalluseristeitä käyttämällä asennuksesta tulee yleensä parempi kuin levyeristeitä käyttämällä. Toisaalta epäideaalisella lämmöneristeen asennuksella ei ole yläpohjarakenteissa niin suurta vaikutusta kuin seinä-
20 19 (88) rakenteissa, koska yläpohjassa sisäinen konvektio tapahtuu eristekerroksen läpi. Ulkoseinärakenteissa konvektiovirtaukset tapahtuvat sen sijaan eristeen ulko- ja sisäpintoja pitkin. Kuvan 4.3 perusteella voidaan arvioida, että nyt suunnitellut U-arvojen kiristykset eivät vaadi yläpohjarakenteissa vielä sisäisen konvektion tarkempaa huomioon ottamista. Toisaalta kuvasta nähdään myös se, että tietyn rajan jälkeen eristekerroksen kasvattamisesta ei ole enää hyötyä yläpohjarakenteessa, koska sisäinen konvektio poistaa lisäeristämisellä saavutettavan hyödyn kokonaan. On huomattava, että sisäisen konvektion syntymiseen vaikuttaa lämmöneristekerroksen paksuuden ja lämmöneristeen ilmanläpäisevyyden lisäksi oleellisesti myös seinän yli vallitseva lämpötilaero ja lämmöneristeen lämmönjohtavuus. Mitä suurempi lämpötilaero on ja mitä pienempi on lämmöneristeen lämmönjohtavuus sitä ohuemmissa rakenteissa sisäinen konvektio alkaa heikentää rakenteen tehollista lämmöneristepaksuutta. Ensiarvoisen tärkeää on, että avohuokoisen lämmöneristeen ilmanläpäisevyyden vaikutus ylipäätään otetaan jatkossa huomioon U-arvon laskennassa ellei sisäistä konvektiota ole estetty lämmöneristekerroksessa rakenteellisilla ratkaisuilla. Tämä on tärkeää nimenomaan silloin, kun U-arvon laskennassa käytetään eurooppalaisia λ design arvoja. 4.4 Johtopäätökset Ideaalisesti lämpöeristetyssä ulkoseinärakenteessa sisäisen konvektion vaikutus lämpöhäviöiden kasvuun on hyvin vähäinen. Käytännössä kaikki huokoiset lämmöneristerakenteet ovat kuitenkin epäideaalisia, jolloin sisäisen konvektion eristyskykyä heikentävä vaikutus on niissä suurempi. Epäideaalisuudet edistävät ilman virtausta lämmöneristeen reunoilla ja siten kasvattavat lämpöhäviöitä selvästi ideaaliseen tilanteeseen verrattuna varsinkin ulkoseinärakenteissa. Ulkoseinissä sisäisen konvektion U-arvoa heikentävä vaikutus voi olla 200 mm paksuisessa eristekerroksessa yli 10 %, 300 mm paksuisessa eristekerroksessa yli 15 % ja 400 mm paksuisessa eristekerroksessa yli 20 % (ks. kuva 4.1). Yläpohjarakenteissa epäideaalisuuksien vaikutukset ovat vähäisemmät. Ideaalisessa tapauksessa sisäinen konvektio alkaa kasvaa voimakkaasti lämmöneristeen paksuuden ylittäessä n. 800 mm. Eurooppalaisilla λ design arvoilla tehtävässä U-arvolaskelmassa sisäistä konvektiota ei oteta huomioon lainkaan. Tästä syystä RIL 225 (2004):ssä on esitetty erillinen menettely tätä varten, mutta menettelyä ei käytännössä kuitenkaan aina käytetä. Käytännön tilanteissa tämä on aiheuttanut epäselvyyksiä U-arvojen laskennan osalta. RakMK C4 (2003):ssä sisäinen konvektio otetaan huomioon normaalisen lämmönjohtavuuden λ n -arvoissa. Näillä arvoilla lasketuissa rakenteiden U-arvoissa on sisäisen konvektion